<classify> Nyasi hizo zilitolewa msaada na Shirikisho la Mpira wa Miguu la Kimataifa FIFA kwa ajili ya uwanja wa Nyamagana, Mwanza pamoja na ule wa Kaitaba, Kagera.Akizungumzia sakata hilo Rais wa TFF, Jamal Malinzi alisema shirikisho lake limeandika tena barua kwa Serikali kupitia Wizara ya Fedha na Uchumi kuomba kusaidiwa msamaha huo ili nyasi zitoke bandarini. Alisema kwa kuchelewa kuanza kwa mradi huo inaweza kuathiri kuendelea kupewa misaada kama hiyo kutoka FIFA.Alisema iwapo nyasi hizo zitatoka bandarini, itasaidia kuanza kwa mradi huo haraka na viwanja hivyo vikikamilika, vitaongeza thamani ya ligi pia.Alisema changamoto ya ukuzaji wa soka inakabiliwa na mambo mengi, mojawapo ikiwa ni gharama kubwa ya kodi kwa vifaa vya michezo.Iwapo nyasi hizo zikitolewa kwa msamaha huo basi kwa TFF itakuwa imebakia kazi ya kuhakikisha zinawekwa haraka katika viwanja hivyo husika,alisema Malinzi.Aliongeza: Ni imani yangu kuwa serikali italifanyia kazi suala hili haraka tayari kwa utekelezaji wa uwekaji wa nyasi hizo kwa lengo la kukuza soka kwa kuwa inaongeza thamani ya Ligi Kuu pia.Mwandishi wa habari hizi alimtafuta msemaji wa Wizara ya Fedha na Uchumi ambaye kwa muda huo alikuwa kwenye kikao, ila taarifa za uhakika kutoka wizarani hapo zimedai kuwa barua ya ombi hilo tayari ilishawafikia. Kiwanja cha Kaitaba kinatumika kuchezewa Ligi Kuu na endapo cha Nyamagana kitakamilika, nacho kinaweza kuchezewa mechi za ligi hiyo.  <topic>: michezo 